**Opis študijného programu – osnova[[1]](#footnote-1)**

**Názov vysokej školy:** Univerzita Komenského v Bratislave

**Sídlo vysokej školy:** Šafárikovo nám. 6, 814 99 Bratislava 1

**Identifikačné číslo vysokej školy:** 00397865

**Názov fakulty:** Fakulta managementu

**Sídlo fakulty:** Odbojárov 10, 820 05 Bratislava 25

Orgán vysokej školy na schvaľovanie študijného programu: Akreditačná rada Univerzity Komenského v Bratislave ([odkaz](https://uniba.sk/o-univerzite/vnutorny-system-kvality/akreditacia/akreditacna-rada-uk/)).

Orgán fakulty na schvaľovanie študijného programu: Akreditačná rada Univerzity Komenského v Bratislave, Fakulty managementu ([odkaz](https://www.fm.uniba.sk/o-fakulte/akreditacna-rada/)).

Dátum schválenia študijného programu alebo úpravy študijného programu:

Odkaz na výsledky ostatného periodického hodnotenia študijného programu vysokou školou: netýka sa

Odkaz na hodnotiacu správu k žiadosti o akreditáciu študijného programu podľa § 30 zákona č. 269/2018 Z. z.[[2]](#footnote-2): netýka sa

1. **Základné údaje o študijnom programe**
2. Názov študijného programu a číslo podľa registra študijných programov.

manažment, 105990

1. Stupeň vysokoškolského štúdia a ISCED-F kód stupňa vzdelávania.

druhý stupeň, ISCED-F kód 767 (magisterské, inžinierske a doktorské štúdium pokračujúce po bakalárskom štúdiu)

1. Miesto/-a uskutočňovania študijného programu.

sídlo fakulty

1. Názov a číslo študijného odboru, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie, ISCED-F kódy odboru/odborov[[3]](#footnote-3).

Manažment, ISCED-F kód 0413

1. Typ študijného programu: akademicky orientovaný, profesijne orientovaný; prekladateľský, prekladateľský kombinačný (s uvedením aprobácií); učiteľský, učiteľský kombinačný študijný program (s uvedením aprobácií); umelecký, inžiniersky, doktorský, príprava na výkon regulovaného povolania, spoločný študijný program, interdisciplinárne štúdiá.

akademicky orientovaný, **spoločný študijný program** v spolupráci s **Bordeaux University School of Management**

1. Udeľovaný akademický titul.

magister (v skratke „Mgr.“)

1. Forma štúdia[[4]](#footnote-4).

denná

1. Pri spoločných študijných programoch spolupracujúce vysoké školy a vymedzenie, ktoré študijné povinnosti plní študent na ktorej vysokej škole (§ 54a zákona o vysokých školách).

Uvedené v odporúčanom študijnom pláne (príloha).

**1. semester**

Študent Fakulty managementu UK si v 1. semestri štúdia zapíše aspoň dva predmety označené hviezdičkou (v hodnote min. 33 kreditov).

Študent Bordeaux University School of Management si v 1. semestri zapíše všetky predmety (v hodnote 30 kreditov).

**2. semester**

Študent Fakulty managementu UK si v 2. semestri štúdia zapíše aspoň dva predmety označené hviezdičkou (v hodnote min. 29 kreditov).

Študent Bordeaux University School of Management si v 2. semestri zapíše predmety zabezpečované na Fakulte managementu UK (v hodnote min. 30 kreditov).

**3. semester**

Študent Fakulty managementu UK si v 3. semestri zapíše všetky predmety zabezpečované na Bordeaux University School of Management (v hodnote 30 kreditov).

Študent Bordeaux University School of Management si v 3. semestri zapíše zapíše všetky predmety (v hodnote 30 kreditov).

**4. semester**

Študent Fakulty managementu UK si v 4. semestri zapíše všetky predmety (v hodnote 30 kreditov).

Študent Bordeaux University School of Management si v 4. semestri zapíše všetky predmety (v hodnote 30 kreditov).

1. Jazyk alebo jazyky, v ktorých sa študijný program uskutočňuje[[5]](#footnote-5).

anglický

1. Štandardná dĺžka štúdia vyjadrená v akademických rokoch.

2 roky

1. Kapacita študijného programu (plánovaný počet študentov), skutočný počet uchádzačov a počet študentov.

počet uchádzačov v akademickom roku 2022/2023: 68

počet študentov v akademickom roku 2022/2023: 28 (všetky roky štúdia)

1. **Profil absolventa a ciele vzdelávania**
2. Vysoká škola popíše ciele vzdelávania študijného programu ako schopnosti študenta v čase ukončenia študijného programu a hlavné výstupy vzdelávania[[6]](#footnote-6).

Študijný plán študijného programu a jeho skladba vychádza zo základnej charakteristiky absolventa študijného programu manažment v študijnom odbore Ekonómia a manažment, a síce, že tento má mať po absolvovaní druhého stupňa štúdia hlboké a komplexné poznatky o manažmente. Dokáže riadiť veľké skupiny ľudí, rýchlo sa prispôsobovať. Je spôsobilý identifikovať, analyzovať a hodnotiť problémy a procesy vo vzájomných súvislostiach v kontexte organizácie a prostredia.

Absolvent disponuje rozsiahlymi odbornými a metodickými vedomosťami z viacerých oblastí študijného odboru na úrovni hodnotenia, pričom vďaka svojej špecializácii ovláda špecifické manažérske pojmy, postupy a kategórie, súvislosti medzi nimi, a to v kontexte manažérskej teórie a praxe. Na základe získaných vedomostí, osvojeného pojmového a kategoriálneho aparátu absolvent dokáže identifikovať, navrhovať a aplikovať riešenia a vyvodzovať závery s ohľadom na objekt skúmania, nadobudnuté praktické skúsenosti a aktuálne poznanie.

Absolvent je schopný analyzovať problémy na makroekonomickej a mikroekonomickej úrovni, navrhovať a realizovať riešenia a hodnotiť dosahy manažérskych rozhodnutí. Má zručnosti a schopnosti tvorivého uplatňovania nadobudnutých vedomostí a osvojených myšlienkových postupov, disponuje rozvinutými komunikačnými a analytickými zručnosťami nevyhnutnými pre výkon vyšších manažérskych a odborných funkcií. Je schopný chápať nové trendy, identifikovať ich dosahy a vďaka koncepčnému mysleniu prispievať k transferu aplikovateľného poznania do manažérskej praxe.

Absolvent preukazuje vysoký stupeň samostatnosti pri riešení konkrétnych problémov a projektov. Preukazuje schopnosť pracovať efektívne ako jednotlivec, člen alebo vedúci tímu. Dokáže priebežne sledovať, kriticky triediť a implementovať najnovšie poznatky, uplatňovať ekonomické, sociálne, právne a etické princípy. Má proaktívny prístup, dokáže prezentovať a obhajovať vlastné myšlienky pred odborným publikom, a to aj v cudzom jazyku, kriticky vyhodnocovať konkrétne situácie a niesť zodpovednosť za zverené úlohy alebo projekty.

Všetky vyššie uvedené ciele vzdelávania a hlavné výstupy vzdelávania sú obohatené o poznatky, ktoré študent Fakulty managementu UK absolvuje v rámci štúdia na Bourdeaux University School of Management - vzdelávacie činnosti s akcentom na medzinárodné dimenzie - či už marketingu, financií, intekultúrneho manažmentu alebo strategického manažmentu na úrovni celej organizácie.

1. Vysoká škola indikuje povolania, na výkon ktorých je absolvent v čase absolvovania štúdia pripravený a potenciál študijného programu z pohľadu uplatnenia absolventov.

Absolvent študijného programu nachádza uplatnenie na pozíciách v strednom a vyššom manažmente spoločností, organizácií a inštitúcií, ako aj predpoklady po skončení štúdia pokračovať na treťom, doktorandskom stupni štúdia.

Z hľadiska typu organizácie, absolventi nachádzajú uplatnenie vo verejnej správe, ako aj v súkromnej správe.

Z hľadiska jednotlivých funkčných oblastí manažmentu, ktoré sú obsiahnuté v jednotlivých predmetoch, absolvent:

* sa môže stať špecialistom v oblasti ľudských zdrojov, ktorý v praxi realizuje všetky funkcie manažmentu ľudských zdrojov, počínajúc analýzou pracovnej činnosti a končiac kolektívnym vyjednávaním (t. j. napríklad špecialista odmeňovania a benefitov, HR koordinátor, konzultant pre personálny lízing),
* je schopný vykonávať povolania z oblasti finančného manažmentu, ako napríklad portfólio manažér, risk analytik, manažér portfólia podielových fondov, špecialista pre dodržiavanie súladu s predpismi v oblasti bankovníctva (compliance officer), ekonomický analytik,
* absolvent sa môže ďalej uplatniť v rámci povolaní, v ktorých sú cieľovou orientáciou informačné systémy a počítačové siete, t. j. napríklad špecialista výstavby informačných technológií, manažér riadenia kvality informačných technológií, databázový špecialista, správca informačného systému,
* ktorý svoje curriculum zameria viac na aplikáciu princípov marketingového riadenia, sa môže zamestnať ako marketingový manažér, špecialista marketingových analýz a prieskumov trhu, vývojár v oblasti produktu, značky a trhu, manažér starostlivosti o kľúčových zákazníkov na B2B a B2C trhoch, marketingový analytik.

1. Relevantné externé zainteresované strany, ktoré poskytli vyjadrenie alebo súhlasné stanovisko k súladu získanej kvalifikácie so sektorovo-špecifickými požiadavkami na výkon povolania**[[7]](#footnote-7)**.

netýka sa, nakoľko študijný program nie je tohto typu

1. **Uplatniteľnosť**
2. Hodnotenie uplatniteľnosti absolventov študijného programu.

Absolventi počas štúdia nadobudnú vedomosti, zručnosti, kompetencie prostredníctvom absolvovania nosných tém jadra znalostí študijného odboru, ktoré reflektujú aktuálne trendy v jednotlivých oblastiach, požiadavky hospodárskej praxe, poznatky o spoločenskej zodpovednosti a podporujú rozvoj kritického a podnikateľského myslenia, s dôrazom na medzinárodné dimenzie. Nakoľko študijný program sa sústreďuje na exaktné znalosti a zručnosti, po absolventoch zdatných v oblasti manažmentu je na trhu práce dopyt.

1. Prípadne uviesť úspešných absolventov študijného programu.

Zoznam absolventov je pravidelne dopĺňaný, súčasťou organizačnej štruktúry FM UK je klub absolventov a zamestnancov FM UK – Alumni klub FM UK, viď. [Alumni klub FM UK](https://www.fakultamanagementu.sk/alumni/).

1. Hodnotenie kvality študijného programu zamestnávateľmi (spätná väzba).

Pre potreby hodnotenia kvality študijného programu boli s nižšie uvedenými zamestnávateľmi uskutočnený prieskum, z ktorého podklady sú k dispozícii na Rade pre kvalitu FM UK.

Zamestnávatelia, ktorí sa k študijnému programu vyjadrili:

* 0100 Ventures,
* AmCham Slovakia,
* Asociácia personálnych agentúr,
* Boolie.ai,
* Centire,
* Digmio,
* Emark Analytics,
* Instarea,
* ManPowerGroup Slovensko,
* Octago,
* PWC,
* SAIA,
* Swan.

1. **Štruktúra a obsah študijného programu[[8]](#footnote-8)**
2. Vysoká škola popíše pravidlá na utváranie študijných plánov v študijnom programe.

Študijný program zohľadňuje poslanie a ciele stanovené Fakultou managementu UK, a to v dokumente „Dlhodobý zámer Fakulty managementu UK na obdobie rokov 2021 – 2027“ (strategické zámery a ciele fakulty), v oblasti vedy a výskumu a v oblasti vzdelávania. Študijný program bol kreovaný ako spoločný, v spolupráci s Bourdeaux University School of Management a vzájomne kompatibilný študijný program v intenciách trendov rozvoja takto zameraných programov v Európe a vo svete so zohľadnením atraktivity pre absolventov vysokých škôl, ktorí absolvovali študijný program prvého stupňa vysokoškolského vzdelania manažérskeho zamerania. Študijný program bol kreovaný v súlade s potrebami praxe, preto jedným z hlavných hľadísk pri koncipovaní predmetov bol aspekt uplatniteľnosti vedomostí a kompetencií v reálnej praxi. Študijný program a jeho odporúčaný študijný plán sú zostavené tak, aby študenti počas štúdia v tomto študijnom programe mohli absolvovať časť štúdia aj v zahraničí, v čom majú obe fakulty bohaté skúsenosti vďaka širokej sieti partnerských univerzít, ktoré poskytujú príbuzné programy štúdia k predkladanému študijnému programu.

Študijný program bol kreovaný ako výsledok členstva Univerzity Komenského v Bratislave v univerzitnej aliancii ENLIGHT, ktorá združuje deväť univerzít z deviatich európskych krajín naprieč celou Európou: Univerzitu v Gente (Belgicko), Univerzitu v Bordeaux (Francúzsko), Univerzitu v Uppsale (Švédsko), Univerzitu v Groningene (Holandsko), Univerzitu v Baskicku (Španielsko), Univerzitu v Göttingene (Nemecko), Írsku národnú univerzitu v Galway, Univerzitu v Tartu (Estónsko) a Univerzitu Komenského v Bratislave.

ENLIGHT si kladie za cieľ uskutočniť zásadnú transformáciu európskeho vysokoškolského vzdelávania, ktorá ponúka študentom najmodernejšie znalosti, zručnosti a inovačný potenciál na zvládnutie veľkých spoločenských zmien a na podporu spravodlivej kvality života a udržateľnosti.

Aliancia vznikla, aby pomohla budovať základy integrovaného európskeho systému vysokoškolského vzdelávania. Dlhodobá vízia je, aby sa aliancia ENLIGHT do roku 2030 transformovala na integrovaný európsky systém vysokých škôl bez prekážok v štúdiu, výučbe a v spolupráci. ENLIGHT chce vytvoriť základy otvoreného integrovaného európskeho univerzitného systému s cieľom zabezpečiť voľný pohyb študentov a zamestnancov a spoločné využívanie zdrojov.

Kľúčové výhody aliancie sú nasledovné:

* Spolupráca: Enlight spája popredné univerzity z celej Európy, aby spolupracovali na výskume, vzdelávaní a inováciách. Táto spolupráca umožňuje výmenu nápadov a vedomostí, čo vedie k novým objavom a prelomom.
* Inovácia: Členské univerzity Enlight môžu spájaním svojich zdrojov a odborných znalostí podporovať inovácie a vyvíjať nové technológie. Prospieva to nielen univerzitám, ale aj celej spoločnosti.
* Mobilita: Enlight podporuje mobilitu študentov a zamestnancov na svojich členských univerzitách. Študenti tak majú možnosť študovať a získavať skúsenosti v rôznych krajinách a kultúrach, čo môže byť neoceniteľné pre ich osobný a profesionálny rozvoj.
* Diverzita: Enlight sa zaviazala podporovať rozmanitosť a inkluzívnosť vo vysokoškolskom vzdelávaní. Spoločnou prácou si členské univerzity môžu vymieňať osvedčené postupy a vyvíjať nové stratégie na zabezpečenie rovnakého prístupu k vzdelávaniu pre všetkých študentov.

Profilové predmety študijného programu sú stanovené tak, aby študent po ich absolvovaní získal vedomosti, zručnosti, kompetencie a prenositeľné spôsobilosti potrebné pri výkone práce a povolania. Profilové predmety predstavujú teoretické a metodické fundamenty v príslušnej oblasti vzdelávania. Sú podstatnou časťou tematických okruhov predmetov štátnej záverečnej skúšky. Vo vzájomnej kombinácii s ostatnými vzdelávacími činnosťami, ktoré sú študentom ponúkané, umožnia im prístup k vedomostiam, zručnostiam, kompetenciám a prenositeľným spôsobilostiam, dôležitým pre dosiahnutie výstupov vzdelávania v profile absolventa a jeho osobný/osobnostný a profesionálny rozvoj.

Výhoda takto kreovaného študijného programu vytvorí vhodné podmienky pre:

* zvýšenú zamestnateľnosť, nakoľko absolventi daného programu môžu byť pre trh práce atraktívnejší aj vďaka svojej medzinárodnej skúsenosti počas štúdia. To môže zvýšiť ich šance nájsť si prácu, ktorá je v súlade s ich kariérnymi cieľmi,
* rozšírený súbor zručností, pretože štúdium na dvoch univerzitách môže pomôcť študentom získať širšiu škálu zručností a vedomostí, čo môže viesť k lepšiemu pochopeniu konceptov manažmentu a ich použitia v širšom, medzinárodnom kontexte,
* získanie medzinárodných skúsenosti, pretože štúdium v zahraničí poskytuje cenné medzinárodné skúsenosti, kultúrne povedomie a širší pohľad na globálne podnikanie,
* príležitosti na vytváranie kontaktov – študenti majú možnosť komunikovať so širším okruhom kolegov, profesorov a odborníkov z odvetvia, čo môže rozšíriť ich okruh kontaktov a zvýšiť ich šance pôsobiť v medzinárodnom prostredí,

Daný program má za cieľ zlepšiť kariérne vyhliadky študenta, rozšíriť jeho súbor zručností a poskytnúť cenné medzinárodné skúsenosti.

1. Vysoká škola zostaví odporúčané študijné plány pre jednotlivé cesty v štúdiu[[9]](#footnote-9).

Študijný program, odporúčaný študijný plán v rámci neho a štandardná dĺžka štúdia, sú upravené v súlade s ustanoveniami vysokoškolskej legislatívy (predovšetkým zákon o vysokých školách a vyhláška o kreditovom systéme štúdia). Študijný program v súlade so Študijným poriadkom UK dodržiava pravidlá európskeho systému prenosu a akumulovania kreditov pracovnej záťaže študenta na daný akademický rok. Dodržiava stanovenú študijnú záťaž vyjadrenú počtom hodín kontaktnej výučby spolu so všetkými ostatnými činnosťami potrebnými na prípravu a (úspešné) absolvovanie predmetu. Pre niektoré predmety boli stanovené odlišné počty kreditov tak, aby zohľadňovali náročnosť predmetu z hľadiska špecifickej matérie predmetu, intenzifikovali vzdelávanie (vrátane samoštúdia študenta) a spôsobu ukončenia predmetu (priebežne počas výučbovej časti semestra a/alebo skúškou v skúškovom období semestra). Zaradené predmety v rámci odporúčaného študijného plánu umožňujú dosiahnuť stanovené výstupy vzdelávania.

1. Študijný plán je uvedený v samostatnej prílohe.

Výstupy vzdelávania a súvisiace kritériá a pravidlá ich hodnotenia sú nastavené tak, na boli naplnené všetky vzdelávacie ciele študijného programu uvedené v informačných listoch predmetov (k dispozícii v akademickom informačnom systéme AiS2) a v podrobných sylaboch predmetov. Na fakulte sú k dispozícii podrobné sylaby predmetov, ktoré sú zabezpečované Bordeaux University School of Management.

Pre každú vzdelávaciu jednotku študijného programu (predmet) sú stanovené využívané vzdelávacie činnosti (konkrétne ide o prednášky, semináre, cvičenia, záverečnú prácu a štátnu skúšku) vhodné na dosahovanie výstupov vzdelávania a sú uvedené v informačných listoch predmetov (k dispozícii v akademickom informačnom systéme AiS2) a v podrobných sylaboch predmetov.

Všetky vzdelávacie činnosti sa uskutočňujú kombinovanou metódou.

Študijná záťaž študenta vo vyjadrení počtu hodín za semester v členení na kontaktnú výučbu a na samoštúdium je uvedená v informačných listoch predmetov (k dispozícii v akademickom informačnom systéme AiS2) a v podrobných sylaboch predmetov.

1. Vysoká škola uvedie počet kreditov, ktorého dosiahnutie je podmienkou riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia.

Minimálna suma naakumulovaných kreditov za celé štúdium, ktoré musí študent získať pre jeho úspešné absolvovanie, je 120 kreditov. Počet kreditov za štátne záverečné skúšky je 15 (predmet Obhajoba diplomovej práce). Predmet v rámci štátnej záverečnej skúšky je súčasťou študijného plánu a kredity za tento predmet študent získa až po ich úspešnom absolvovaní.

Koncipovanie štátnej skúšky ako obhajoby diplomovej práce a kolokviálnej diskusie je z viacerých dôvodov:

* posilnenie významu obhajoby diplomovej práce,
* zmena v obsahu predmetu štátnej záverečnej skúšky,
* doplnenie kolokviálnej diskusie k obhajobe záverečnej diplomovej práce.

Priebeh štátnej skúšky je teda nasledovný:

* súčasťou obhajoby záverečnej diplomovej práce je kolokviálna diskusia z úrovne poznatkov absolventa druhého stupňa štúdia v oblasti poznania študijného odboru Ekonómia a manažment,
* pri kolokviálnej diskusii študent obhajuje predloženú diplomovú prácu a odpovedá na otázky vedúceho, oponenta a ostatných členov komisie, pričom otázky týchto osôb sa vzťahujú na:
  + teoreticko-metodologický okruh problémov záverečnej diplomovej práce,
  + aplikačné aspekty problémov záverečnej diplomovej práce: študent pri odpovediach na otázky členov skúšobnej komisie preukáže znalosti funkčnej oblasti manažmentu (resp. trajektórie štúdia prostredníctvom bloku povinne voliteľných predmetov, ktorú si zvolil), ku ktorej sa téma záverečnej diplomovej práce vzťahuje,
* primerane k obsahu témy záverečnej diplomovej práce môže kolokviálna diskusia reflektovať aj širšie vedomosti z oblasti manažmentu.

Nemenej dôležitým faktorom je využívanie kombinovanej metódy uskutočňovania vzdelávacích činností, nakoľko v rámci nej je vhodnejšie overovať nadobudnuté vedomosti v aplikácii na tvorivú činnosť študenta.

Priebeh a organizácia štátnej skúšky sú odôvodnené viacerými skutočnosťami, a síce tým, že:

* počnúc akademickým rokom 2020/2021 boli prijaté opatrenia na zvýšenie kvality záverečných diplomových prác, predovšetkým z pohľadu využiteľných rôznorodých metód vedeckej práce a štatistických metód,
* prispeje ku zvýšeniu kvality poskytovaného vzdelávania – vypracovaním a obhajobou záverečnej diplomovej práce absolvent dokazuje svoju samostatnosť, odbornú erudíciu a schopnosť, že dokáže samostatne riešiť problémy hospodárskej praxe,
* zvýši kvalitatívnu úroveň záverečných diplomových prác, nakoľko študenti v poslednom roku štúdia sa budú môcť sústrediť na spracovanie témy záverečnej diplomovej práce,
* posilní sa prepojenosť vzdelávania s tvorivými činnosťami študentov – študent musí pri obhajobe záverečnej diplomovej práce preukázať vedomosti o riešenej problematike, samostatnosť v riešení a dostatočnú odbornú argumentáciu navrhovaných riešení a profilovaných odporúčaní pre prax,
* vo väzbe na záverečnú diplomovú prácu je jednoznačne vymedzená úroveň a povaha tvorivých činností, ktoré sa vyžadujú na úspešné ukončenie štúdia,
* reflektuje potreby hospodárskej praxe tým, že témy záverečných diplomových prác budú už vo fáze vypisovania formulované tak, aby z nich bol jasný prínos študenta, ktorý preukáže vypracovaním problémovo zameranej témy záverečnej diplomovej práce,
* zlepší kvalitu profilu absolventa magisterského stupňa štúdia tým, že v priebehu vzdelávacích činností spočívajúcich v priamej pedagogickej činnosti študenti získali komplexné poznatky o manažmente a jeho funkčných oblastiach a pri spracovaní témy záverečnej diplomovej práce (ktorá bude mať aplikačný charakter), budú nadobudnuté vedomosti aplikovať a testovať v praxi, napríklad na príklade zvoleného objektu skúmania,
* reaguje na trendy z vonkajšieho prostredia – v rámci predmetov sú tieto trendy zapracúvané vo výklade, pri spracovaní témy záverečnej diplomovej práce ich budú študenti aplikovať, a vo všetkých fakultných dokumentoch upravujúcich štúdium na FM UK sú zreteľné tendencie posilňovať vlastnú tvorivú činnosť študentov,
* zosúlaďuje podmienky ukončenia štúdia na FM UK s obdobnými podmienkami aplikovanými na univerzitách v zahraniční – smerom k posilňovaniu overovania nadobudnutých vedomostí v rámci jednotlivých predmetov počas skúškového obdobia (možná kombinácia viacerých foriem overovania vedomostí – napríklad posilnenie priebežného hodnotenia, v skúškovom období povinnosť absolvovať písomnú aj ústnu formu skúšania) a v rámci hodnotenia štátnych záverečných skúšok fokus na tvorivú činnosť študenta.

Detailné podmienky riadneho skončenia štúdia a ďalšie podmienky, ktoré musí študent splniť v priebehu štúdia študijného programu sú uvedené v [Študijnom poriadku UK](https://uniba.sk/fileadmin/ruk/legislativa/2019/Vp_2019_20.pdf).

1. Vysoká škola pre jednotlivé študijné plány uvedie podmienky absolvovania jednotlivých častí študijného programu a postup študenta v študijnom programe v štruktúre:

* počet kreditov za povinné predmety potrebných na riadne skončenie štúdia/ukončenie časti štúdia: 102 kreditov,
* počet kreditov za povinne voliteľné predmety potrebných na riadne skončenie štúdia/ukončenie časti štúdia: - kreditov,
* počet kreditov za záverečnú prácu a obhajobu záverečnej práce potrebných na riadne skončenie štúdia: 18 kreditov.

1. Vysoká škola popíše pravidlá pre overovanie výstupov vzdelávania a hodnotenie študentov a možnosti opravných postupov voči tomuto hodnoteniu.

Všetky typy hodnotenia študijných výsledkov sú navrhnuté tak, aby jednoznačne určovali požadované podmienky pre absolvovanie predmetu. Študent je včas oboznámený s termínmi riadnych a opravných možností priebežného hodnotenia, ako aj s riadnymi a opravnými termínmi skúšok. Každý študent má právo byť informovaný o hodnotení všetkých častí priebežného hodnotenia a skúšky (bodové hodnotenia je odporúčané vkladať do akademického informačného systému AiS2). Študent má právo hodnotenie na termíne skúšky neprijať a prihlásiť sa na opravný termín skúšky. Ak bol študent na riadnom termíne skúšky hodnotený známkou FX alebo sa včas neprihlásil na niektorý z riadnych termínov skúšky, má právo na jeden opravný termín. Študent má právo požiadať o vykonanie posledného opravného termínu skúšky komisionálnou formou skúšania. Pri opakovanom zápise predmetu môže študent požiadať o komisionálnu formu skúšania aj v riadnom termíne. Podrobnosti upravuje Študijný poriadok UK a smernica dekana FM UK, ktorou sa upravuje komisionálna forma skúšania.

Študent môže podať žiadosť o preskúmanie rozhodnutia o vylúčení zo štúdia. Dekan môže žiadosti vyhovieť alebo postúpi žiadosť do 15 dní odo dňa jej doručenia rektorovi spolu s pripojeným spisovým materiálom a písomným stanoviskom k vyjadreniam a námietkam žiadateľa.

1. Podmienky uznávania štúdia, alebo časti štúdia.

Študijný program je vytvorený v súlade European Credit Transfer System (ECTS) a uznávania kreditov, pričom je prioritou, aby absolvent študijného programu získaval vedomosti, zručnosti, kompetencie a prenositeľné spôsobilosti aj prostredníctvom mobilít na zahraničných vysokých školách. Mobility sú realizované v rámci širokého spektra dostupných grantových schém (Erasmus+, SAIA a ďalšie).

Uznaním absolvovania predmetu je udelenie hodnotenia za predmet a následné získanie príslušného počtu kreditov, ktoré sú priradené k predmetu, na základe časti štúdia absolvovaného v minulosti. Študent, ktorý v minulosti študoval na vysokej škole a jeho štúdium nebolo riadne skončené, študent žiadajúci o prestup a študent žiadajúci o zmenu študijného programu v rámci UK, môže požiadať o uznanie absolvovania predmetov, ak splní podmienky stanovené Študijným poriadkom UK. O uznanie absolvovania predmetov musí študent písomne požiadať pred začiatkom výučbovej časti príslušného semestra akademického roka, v ktorom sa predmet poskytuje. O uznaní absolvovania predmetov rozhoduje dekan po vyjadrení zodpovedných vyučujúcich predmetov, o ktorých uznanie absolvovania študent žiada. Prenos kreditov je proces započítania kreditov získaných v rámci časti štúdia na inej vysokej škole v Slovenskej republike alebo na vysokej škole v zahraničí do počtu spočítavaných kreditov študenta podľa ustanovení vyhlášky o kreditovom systéme štúdia. Akademická mobilita je formálne podmienená zmluvou o štúdiu medzi študentom, UK a prijímacou vysokou školou. Zmluva o štúdiu obsahuje najmä navrhovaný študijný plán na prijímajúcej vysokej škole a uznanie zodpovedajúcej časti štúdia na vysielajúcej fakulte. Predmety, ktoré má študent absolvovať na prijímajúcej vysokej škole na základe zmluvy o štúdiu, sa stávajú platnou súčasťou študijného plánu študenta. Predmety absolvované na prijímajúcej vysokej škole v rámci akademickej mobility uznáva fakulta študentovi na základe výpisu výsledkov štúdia, ktorý vyhotoví prijímajúca vysoká škola na záver jeho štúdia. Výpis výsledkov štúdia sa stáva súčasťou osobnej študijnej dokumentácie študenta vedenej fakultou. Podrobnosti o uznávaní predmetov pri akademickej mobilite sú upravené v Študijnom poriadku UK.

1. Vysoká škola uvedie témy záverečných prác študijného programu (alebo odkaz na zoznam).

Témy záverečných diplomových prác sú pravidelne aktualizované a zverejňované prostredníctvom akademického informačného systému AiS2 na začiatku akademického roka.

Témy záverečných diplomových prác musia byť naformulované tak, aby ich spracovaním študent preukázal schopnosť tvorivo pracovať v študijnom programe. Vedúci záverečných prác formuluje témy tak, aby:

* korešpondovali s jeho výstupmi v oblasti publikačnej činnosti a/alebo v oblasti projektových aktivít,
* boli naformulované dostatočne konkrétne, t. j. aby spracovaním danej témy záverečnej práce študent preukázal schopnosť vyriešiť konkrétny manažérsky problém.

Vedúci záverečnej diplomovej práce musí mať vyšší stupeň kvalifikácie (vzdelania), t. j. záverečnú diplomovú prácu môže viesť vedúci s ukončeným tretím stupňom vysokoškolského vzdelania.

Podrobnosti o záverečných prácach upravuje smernica rektora UK o záverečných prácach a smernica dekana FM UK, ktorou sa upravujú niektoré podrobnosti o záverečných prácach.

1. Vysoká škola popíše alebo sa odkáže na:

* Pravidlá pri zadávaní, spracovaní, oponovaní, obhajobe a hodnotení záverečných prác v študijnom programe:
  + vnútorný predpis č. 7/2018 Smernica rektora Univerzity Komenského v Bratislave Úplné znenie vnútorného predpisu č. 12/2013 Smernice rektora Univerzity Komenského v Bratislave o základných náležitostiach záverečných prác, rigoróznych prác a habilitačných prác, kontrole ich originality, uchovávaní a sprístupňovaní na Univerzite Komenského v Bratislave v znení dodatku č. 1 a dodatku č. 2 ([predpis](https://uniba.sk/fileadmin/ruk/legislativa/2018/Vp_2018_07.pdf)),
  + vnútorný predpis č. 4/2022 Úplné znenie vnútorného predpisu č. 8/2019 Smernica dekana Univerzity Komenského v Bratislave, Fakulty managementu v znení dodatku č. 1 a č. 2, ktorou sa upravujú niektoré podrobnosti o záverečných prácach na prvom a druhom stupni štúdia [(predpis)](https://www.fm.uniba.sk/fileadmin/fm/O_Fakulte/Legislativa/VP_4_2022.pdf).
* Možnosti a postupy účasti na mobilitách študentov:

Zverejnené na webovom sídle UK a FM UK v časti „Medzinárodné vzťahy“.

* Pravidlá dodržiavania akademickej etiky a vyvodzovania dôsledkov:
  + Disciplinárna komisia FM UK, vnútorný predpis č. 13/2018 schválený akademickým senátom Univerzity Komenského v Bratislave Disciplinárny poriadok Univerzity Komenského v Bratislave pre študentov ([predpis](https://uniba.sk/fileadmin/ruk/legislativa/2018/Vp_2018_13.pdf)),
  + Etický kódex a pravidlá tvorivej činnosti UK [predpis](https://uniba.sk/fileadmin/ruk/legislativa/2021/Vp_2021_23.pdf) (ôsma časť *vnútorného systému zabezpečovania kvality vysokoškolského vzdelávania UK* - Etický kódex a pravidlá tvorivej činnosti UK),
  + Etická rada UK, v ktorej pôsobnosti je posudzovanie a prerokovávanie podnetov zo strany členov akademickej obce a zamestnancov UK týkajúcich sa porušenia Etického kódexu UK [(Etická rada UK)](https://uniba.sk/o-univerzite/organy-uk/eticka-rada-uk/),
  + Etická poradňa pre študentov FM UK, ktorej cieľom je pomôcť študentom v akejkoľvek pre nich nekomfortnej situácii, ktorá by vznikla porušením ich základných ľudských práv alebo nerešpektovaním etických princípov uznania ľudskej dôstojnosti, slušnosti, spravodlivosti a tolerancie, do ktorej kompetencií spadá predovšetkým:
    - poskytovanie konzultácií, ak si študent nie je istý, či jeho reálne alebo zamýšľané konanie je v súlade s etickým kódexom,
    - poskytovanie výkladu tých častí etického kódexu, pri ktorých si študent nie je istý, či im správne porozumel,
    - poskytovanie konzultácií pri riešení konfliktov súvisiacich s dodržiavaním etického kódexu,
    - prijímanie podnetov na ďalší etický rozvoj študentov na fakulte,
    - prijímanie podaní o činnostiach, ktorými došlo k porušeniu etického kódexu na fakulte.
* Postupy aplikovateľné pre študentov so špeciálnymi potrebami:

Na UK pôsobí Centrum podpory študentov so špecifickými potrebami. Centrum poskytuje informácie, poradenstvo, podporné služby a vzdelávacie aktivity pre uchádzačov a študentov so špecifickými potrebami, učiteľov a širšiu verejnosť. Na úrovni FM UK pôsobí koordinátor pre podporu študentov so špecifickými potrebami a posudzuje možnosti/obmedzenia a mieru rizík študijného programu pre študentov so špecifickými potrebami. Navrhuje konkrétne primerané úpravy a podporné služby určené pre študenta so špecifickými potrebami a vykonáva poradenskú a mediátorskú činnosť. Aktívne sa podieľa na tvorbe špeciálneho systému hybridného vzdelávania a podpory pre študentov so špecifickými potrebami.

* Postupy podávania podnetov a odvolaní zo strany študenta:

Upravené v Študijnom poriadku UK.

1. **Informačné listy predmetov študijného programu**

V štruktúre podľa vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia sú v akademickom informačnom systéme AiS2:

* kód predmetu,
* názov predmetu,
* druh, rozsah a metóda vzdelávacích činností (forma výučby, odporúčaný rozsah výučby v hodinách – v členení za týždeň a za obdobie štúdia, metóda štúdia),
* počet kreditov,
* odporúčaný semester štúdia,
* stupeň štúdia,
* podmieňujúce predmety,
* odporúčané prerekvizity (nepovinné),
* podmienky na absolvovanie predmetu,
* výsledky vzdelávania,
* stručná osnova predmetu,
* odporúčaná literatúra,
* jazyk, ktorého znalosť je potrebná na absolvovanie predmetu,
* hodnotenie predmetov (celkový počet hodnotených študentov v štruktúre podľa jednotlivých stupňov klasifikačnej stupnice),
* vyučujúci,
* dátum poslednej zmeny,
* osoba, ktorá ILP schválila.

1. **Aktuálny harmonogram akademického roka a aktuálny rozvrh** (alebo hypertextový odkaz).

Každý semester sa skladá z výučbovej časti semestra a skúškového obdobia. Výučbová časť semestra trvá najmenej 13 a najviac 15 týždňov. Skúškové obdobie trvá najmenej štyri týždne ([odkaz](https://www.fm.uniba.sk/studentsky-servis/harmonogram-studia-pre-bc-a-mgr/)).

Rektor UK po prerokovaní v Kolégiu rektora UK vydáva najneskôr do 31. januára harmonogram štúdia na UK na nasledujúci akademický rok. Dekan FM UK po vydaní univerzitného harmonogramu štúdia vydáva najneskôr do 31. marca harmonogram štúdia na FM UK na nasledujúci akademický rok, v ktorom doplní univerzitný harmonogram štúdia najmä o obdobie, v ktorom sa konajú zápisy, štátne skúšky a ďalšie akademické aktivity špecifické pre FM UK.

Rozvrhy hodín sú študentom distribuované elektronickou formou, k dispozícii sú na SharePointe FM UK.

1. **Personálne zabezpečenie študijného programu**
2. Osoba zodpovedná za uskutočňovanie, rozvoj a kvalitu študijného programu (s uvedením funkcie a kontaktu).

prof. Mgr. Anna Lašáková, PhD.

univerzitná profesorka

Fakulta managementu UK, Katedra manažmentu

Odbojárov 10, 820 05 Bratislava 25

tel.: 02/ 90 21 2055, e-mail: [Anna.Lasakova@fm.uniba.sk](mailto:Anna.Lasakova@fm.uniba.sk)

[Anna Lašáková, Register zamestnancov VŠ](https://www.portalvs.sk/regzam/detail/5298)

zabezpečované profilové predmety: Organizačné správanie

1. Zoznam osôb zabezpečujúcich profilové predmety študijného programu s priradením k predmetu s prepojením na centrálny Register zamestnancov vysokých škôl, s uvedením kontaktov.

**Fakulta managementu UK**

prof. Ing. Natalia Kryvinska, PhD.

univerzitná profesorka

Fakulta managementu UK, Katedra informačných systémov (vedúca katedry)

Odbojárov 10, 820 05 Bratislava 25

tel.: 02/ 90 21 2038, e-mail: [Natalia.Kryvinska@fm.uniba.sk](mailto:Natalia.Kryvinska@fm.uniba.sk)

[Natalia Kryvinska, Register zamestnancov VŠ](https://www.portalvs.sk/regzam/detail/25536)

zabezpečované profilové predmety: Manažment informačných systémov

prof. Ing. Anna Pilková, PhD., MBA

univerzitná profesorka

Fakulta managementu UK, Katedra stratégie a podnikania (vedúca katedry)

Odbojárov 10, 820 05 Bratislava 25

tel.: 02/ 90 21 2111, e-mail: [Anna.Pilkova@fm.uniba.sk](mailto:Anna.Pilkova@fm.uniba.sk)

[Anna Pilková, Register zamestnancov VŠ](https://www.portalvs.sk/regzam/detail/5331)

zabezpečované profilové predmety: Finančný manažment

prof. Mgr. Peter Štarchoň, PhD.

univerzitný profesor

Fakulta managementu UK, Katedra marketingu (vedúci katedry)

Odbojárov 10, 820 05 Bratislava 25

tel.: 02/ 90 21 2029, e-mail: [Peter.Starchon@fm.uniba.sk](mailto:Peter.Starchon@fm.uniba.sk)

[Peter Štarchoň, Register zamestnancov VŠ](https://www.portalvs.sk/regzam/detail/5079)

zabezpečované profilové predmety: Marketing manažment

doc. RNDr. Mária Bohdalová, PhD.

univerzitná profesorka

Fakulta managementu UK, Katedra kvantitatívnych metód (vedúca katedry)

Odbojárov 10, 820 05 Bratislava 25

tel.: 02/ 90 21 2028, e-mail: [Maria.Bohdalova@fm.uniba.sk](mailto:Maria.Bohdalova@fm.uniba.s)

[Mária Bohdalová, Register zamestnancov VŠ](https://www.portalvs.sk/regzam/detail/5033)

zabezpečované profilové predmety: Modelovanie ekonomických procesov

**Bordeaux University School of Management**

Julien Cusin <julien.cusin@u-bordeaux.fr>

Emmanuelle Negre <emmanuelle.negre@u-bordeaux.fr>

Johannes (Jan) Schaaper <jschaaper@u-bordeaux.fr>

1. Odkaz na vedecko/umelecko-pedagogické charakteristiky osôb zabezpečujúcich profilové predmety študijného programu.

K dispozícii na SharePointe FM UK.

1. Zoznam učiteľov študijného programu s priradením k predmetu a prepojením na centrálny register zamestnancov vysokých škôl, s uvedením kontaktov.

Zoznam je uvedený v študijnom pláne.

E-mailový kontakt na každého zamestnanca FM UK je v tvare Meno.Priezvisko@fm.uniba.sk.

1. Zoznam školiteľov záverečných prác s priradením k témam (s uvedením kontaktov).

K dispozícii v akademickom informačnom systéme AiS2.

1. Odkaz na vedecko/umelecko-pedagogické charakteristiky školiteľov záverečných prác.

K dispozícii na SharePointe FM UK.

1. Zástupcovia študentov, ktorí zastupujú záujmy študentov študijného programu (meno a kontakt).

Študentská časť Akademického senátu Univerzity Komenského v Bratislave, Fakulty managementu:

* Natália Kuklová [kuklova31@uniba.sk](mailto:kuklova31@uniba.sk)
* Barbora Laurová [laurova13@uniba.sk](mailto:laurova13@uniba.sk)
* Lenka Lehocká [lehocka49@uniba.sk](mailto:lehocka49@uniba.sk)
* Bc. Kristína Mravcová [mravcova24@uniba.sk](mailto:mravcova24@uniba.sk)
* Bc. Miroslava Zelizňáková [zeliznakova6@uniba.sk](mailto:zeliznakova6@uniba.sk)

Zástupcovia študentov v Rade študijného programu *manažment* Univerzity Komenského v Bratislave, Fakulty managementu:

* Mgr. Ester Federlová [federlova2@uniba.sk](mailto:federlova2@uniba.sk)
* Matúš Kovár [kovar19@uniba.sk](mailto:kovar19@uniba.sk)

1. Študijný poradca študijného programu (s uvedením kontaktu a s informáciou o prístupe k poradenstvu a o rozvrhu konzultácií).

* Mgr. Andrea Gažová, PhD. <andrea.gazova@fm.uniba.sk>

Konzultačné hodiny sú študentom distribuované elektronickou formou.

1. Iný podporný personál študijného programu – priradený študijný referent, kariérny poradca, administratíva, ubytovací referát a podobne (s kontaktami).

Na FM UK pôsobia študijné oddelenia a oddelenie externého štúdia, ktoré sú adekvátne personálne, odborne a finančne zabezpečené. Podporný personál na oboch týchto oddeleniach, ktoré kompetentnosťou a počtom zodpovedajú potrebám študentov a učiteľov študijného programu vo väzbe na vzdelávacie ciele a výstupy, zabezpečujú poradenské, tútorské, administratívne a ďalšie nasledovné:

* Oddelenie magisterského štúdia:
  + zabezpečuje administratívne činnosti súvisiace so vzdelávacím procesom druhého stupňa štúdia na fakulte,
  + organizačne a administratívne zabezpečuje prijímacie konanie ma druhý stupeň štúdia na fakulte,
  + zabezpečuje zápis študentov, vedie príslušnú agendu a evidenciu študentov v druhom stupni vysokoškolského vzdelávania podľa ročníkov a semestrov,
  + vykonáva administratívne práce spojené s absolvovaním predmetov, vybavuje žiadosti študentov v priebehu štúdia a vedie príslušnú evidenciu na druhom stupni štúdia,
  + vyhotovuje dokumentáciu na vypracovanie rozvrhu jednotiek študijného programu v rámci predmetu [prednášok, seminárov (cvičení)] a plné využitie výučbových priestorov na druhom stupni štúdia,
  + zúčastňuje sa na organizačnom zabezpečovaní stáží študentov a telovýchovných sústredení na druhom stupni štúdia,
  + organizačne a administratívne zabezpečuje agendu štátnych skúšok na druhom stupni štúdia,
  + vybavuje agendu spojenú s disciplinárnymi opatreniami voči študentom na druhom stupni štúdia a vedie o nich evidenciu,
  + vykonáva administratívne práce v súvislostí s hodnotením študentov v priebehu a pri skončení druhého stupňa štúdia,
  + zúčastňuje sa na príprave študijného programu druhého stupňa štúdia a informačných materiálov fakulty,
  + vyhotovuje potvrdenie o štúdiu na druhom stupni štúdia,
  + pripravuje dokumentáciu pre analýzy, prehľady a hodnotenia plnenia úloh a zabezpečuje štatistické výkazníctvo na druhom stupni štúdia,
  + zabezpečuje administratívne činnosti spojené s udeľovaním a evidenciou kreditov na druhom stupni štúdia,
  + organizačne zabezpečuje promócie absolventov druhého stupňa štúdia, ak ich nezabezpečuje univerzita,
  + vykonáva administratívne práce spojené s rigoróznymi skúškami a obhajobami rigoróznych prác,
  + vybavuje agendu súvisiacu s poskytovaním štipendií, likviduje peňažné odmeny v súvislostí s udelením cien dekana študentom na druhom stupni štúdia,
  + vykonáva agendu súvisiacu s ubytovaním študentov vo vysokoškolských internátoch a vedie o nich evidenciu,
  + zabezpečuje likvidáciu nemocenských dávok a rodinných prídavkov študentom na druhom stupni štúdia,
  + vypracúva informácie a štatistické hlásenia o vykonávanej činnosti na druhom stupni štúdia.
* Oddelenie anglických študijných programov:
  + zabezpečuje propagáciu študijných programov akreditovaných v anglickom jazyku s využitím dostupných komunikačných nástrojov a kanálov,
  + organizuje akvizičné činnosti vo vzťahu k potenciálnym uchádzačom v študijných programoch akreditovaných v anglickom jazyku,
  + zabezpečuje administratívne činnosti súvisiace so vzdelávacím procesom v študijných programoch akreditovaných v anglickom jazyku,
  + vytvára, organizuje a uskutočňuje dohľad nad zabezpečovaním procesných činností súvisiacich s priebehom študijných programov akreditovaných v anglickom jazyku,
  + individuálne pracuje so skupinami zamestnancov v rámci organizačnej štruktúry v realizačných procesoch priebehu študijných programov akreditovaných v anglickom jazyku, spracúva systém lektorovania a konzultačnej činnosti pre študentov študujúcich v študijných programoch akreditovaných v anglickom jazyku,
  + organizuje a zabezpečuje systém odbornej evidencie a dokumentácie o priebehu študijných programov akreditovaných v anglickom jazyku v príslušnom semestri akademického roka,
  + zabezpečuje odborné špecializované práce súvisiace s realizáciou v študijných programoch akreditovaných v anglickom jazyku (zostavenie rozvrhov a konzultácií pre študentov, kontrola priebehu výučby počas semestra),
  + koordinuje priebeh skúškového obdobia v rámci jednotlivých semestrov akademického roka,
  + organizuje priebeh štátnych záverečných skúšok v rámci študijných programov akreditovaných v anglickom jazyku,
  + koordinuje proces výberu a zapisovania tém záverečných prác v rámci študijných programov akreditovaných v anglickom jazyku,
  + zúčastňuje sa na príprave študijného programu a informačných materiálov fakulty v študijných programoch akreditovaných v anglickom jazyku,
  + pripravuje dokumentáciu pre analýzy, prehľady a hodnotenia plnenia úloh a zabezpečuje štatistické výkazníctvo v študijných programoch akreditovaných v anglickom jazyku,
  + vykonáva dohľad nad spracovaním podkladov pre ekonomické oddelenie, týkajúce sa odmeňovania pedagogických pracovníkov ako zhodnotenie osobitnej erudovanosti zamestnancov participujúcich na študijných programoch akreditovaných v anglickom jazyku,

Administratívnu podporu zahraničných mobilít poskytuje na fakulte študentom oddelenie medzinárodných vzťahov, ktoré sa venuje poradenstvu v oblasti výmenných pobytov a stáží študentov a propagácie zahraničných mobilít. Pre aktivity programu Erasmus+ pracuje na Rektoráte UK oddelenie programu Erasmus+, ktoré manažuje všetky aktivity programu na UK.

1. **Priestorové, materiálne a technické zabezpečenie študijného programu a podpora**
2. Zoznam a charakteristika učební študijného programu a ich technického vybavenia s priradením k výstupom vzdelávania a predmetu (laboratóriá, projektové a umelecké štúdiá, ateliéry, dielne, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská).

Vzdelávací proces je realizovaný v priestoroch Fakulty managementu (Bratislava, Odbojárov 10) v tzv. hlavnej budove, prístavbe a kocke (t. č. v procese prípravy rekonštrukcie). Je riadený rozvrhom na príslušný semester, ktorý je prístupný na študijnom oddelení, webovom sídle FM UK a v univerzitných e-mailových adresách.

FM UK má šesť špeciálnych učební so 150 miestami vybavenými počítačmi.

* Učebňa L1 – 15 miest.
* Učebňa L2 – 15 miest.
* Učebňa L3 – 15 miest.
* Učebňa L4 – 31 miest.
* Učebňa L5 – 37 miest.
* Učebňa L6 – 37 miest.

Každá učebňa obsahuje jeden lektorský počítač s monitorom pripojený k prezentačnej technike (dataprojektor).

|  |  |  |  |
| --- | --- | --- | --- |
| **Označenie miestnosti** | **Rozloha v m2** | **Počet miest pre poslucháčov/počet miest za katedrou** | **Materiálne a technické zabezpečenie** |
| 2  2. posch., hlavná budova | 86,0 | 96/1 | * sklápacie čalúnené sedadlá * miesto za katedrou na čalúnenom kancelárskom kresle * lektorský počítač s monitorom pripojený na dataprojektor * elektrické premietacie plátno * žalúzie na zatemnenie * klimatizácia * školská tabuľa na zmazateľné popisovače * odpadkové koše na triedený odpad * umývadlo |
| 3  3. posch., hlavná budova | 35,0 | 32/1 |
| 9  4. posch., hlavná budova | vybudované v spolupráci s *IBM* | |
| 10  4. posch., hlavná budova |
| 11  3. posch., hlavná budova | 35,0 | 32/1 |
| 12  3. posch., hlavná budova | 86,0 | 96/1 |
| 15  4. posch., hlavná budova | 70,0 | 30/1 |
| 16  4. posch., hlavná budova | 70,0 | 72/1 |
| 17  4. posch., hlavná budova | 70,0 | 72/1 |
| 18  4. posch., hlavná budova | 70,0 | 72/1 |
| 305  3. posch., hlavná budova | 35,0 | 24/0 | * sedenie v laviciach * flippchart * žalúzie na zatemnenie * školská tabuľa na zmazateľné popisovače * odpadkové koše na triedený odpad * umývadlo |
| zasadačka  4. posch., hlavná budova | 70,0 | 40 | * čalúnené stoličky * variabilné rozloženie stolov * elektrické plátno * žalúzie na zatemnenie miestnosti * školská tabuľa na zmazateľné popisovače * ozvučovacia technika * dataprojektor * klimatizácia * odpadkové koše na triedený odpad |
| 19  prístavba | 100,0 | 106/1 | * sklápacie čalúnené sedadlá * dve miesta samostatne stojace pre hendikepovaných študentov * miesto za katedrou na čalúnenom kancelárskom kresle * lektorský počítač s monitorom pripojený na dataprojektor * elektrické premietacie plátno * žalúzie na zatemnenie * školská tabuľa na zmazateľné popisovače * odpadkové koše na triedený odpad * umývadlo |
| 20  prístavba | 127,0 | 126/1 |
| 21  prístavba | 127,0 | 126/1 |
| 22  prístavba | 100,0 | 106/1 |
| U1  kocka, prízemie | 60,3 | t. č. v procese prípravy rekonštrukcie | |
| U2  kocka, prízemie | 73,1 |
| U3  kocka, prízemie | 91,3 |
| U4  kocka, prízemie | 60,0 |
| U5  kocka, poschodie | 59,0 |
| U6  kocka, poschodie | 59,0 |
| U10  kocka, poschodie | 31,3 |
| U11  kocka, poschodie | 31,3 |

Jednotlivé vedecko-pedagogické pracoviská fakulty sú vybavené zodpovedajúcim počtom kancelárií a spoločných priestorov (kuchynky, chodby a sociálne zariadenia). Kancelárie sú štandardne vybavené pracovnými stolmi, stolička, príručnými knižnicami a skrinkami, policami, nástenkami, šatníkovou skriňou, žalúziami, umývadlom a odpadkovým košom. Jednotlivé pracoviská sú adekvátne vybavené výpočtovou, rozmnožovacou a komunikačnou technikou.

Súčasnú úroveň priestorového, materiálneho, technického a informačného zabezpečenia študijného programu na FM UK možno hodnotiť ako nadštandardnú. FM UK v roku 2012 urobila rozsiahle rekonštrukcie posluchární, katedier a kancelárií zamestnancov a počítačového vybavenia, čo vytvorilo výborné predpoklady na nadväzujúce skvalitnenie materiálno-technického a informačného zabezpečenia výučby. Sídlo fakulty pozostáva z budov, v rámci areálu čiastočne spojeného s Farmaceutickou fakultou UK a vlastného parkoviska pre zamestnancov a návštevníkov fakulty. Areál v hlavnej budove je vybavený výťahom, plošinou pre imobilných študentov, dvoma parkovacími miestami pre imobilných študentov a sociálnym zariadením pre imobilné osoby. Vstupy do učební sú možné prostredníctvom mechanického zámku, ako aj prostredníctvom čipu pre automatické otváranie. V rámci komplexnej rekonštrukcie bola fakulta vybavená aj novým vnútorným zariadením. Vzhľadom na uvedené možno konštatovať, že súčasné materiálne, technické a informačné vybavenie fakulty je na adekvátnej úrovni. Aktuálny stav garantuje bezproblémovú realizáciu požiadaviek súvisiacich so zabezpečením študijného programu po stránke priestorovej, materiálnej, technickej aj informačnej, a zároveň vytvára dobré predpoklady na ďalší rozvoj fakulty a na realizáciu fakultných aj celouniverzitných projektov.

Priestory fakulty sú pokryté bezdrôtovou univerzitnou sieťou Eduroam.

V roku 2017 začala UK v rámci projektu „Kvalitné a moderné služby pre vzdelávanie a administratívu na UK: budovanie a podpora pre fungovanie informačných systémov“ budovať jednotné celouniverzitné telefónne riešenie založené na technológií VoIP („voice over internet protocol“, teda telefonovanie cez internet). Na celej UK sa využíva riešenie, postavené na kombinácii voľne dostupných technológií a vlastného vývoja. Celkové prevádzkové náklady na poskytovanie telekomunikačných služieb tak výrazne klesajú v porovnaní so stavom, kedy každá fakulta UK prevádzkovala vlastné riešenie. Každý zamestnanec a doktorand má v celouniverzitnom riešení nastavený finančný limit, ktorý smie v rámci pracovných povinností pretelefonovať.

Počítače v učebniach:

* Operačný systém: Windows 10 Enterprise.
* Softvér: Microsoft Office 2016, Microsoft Project 2013, Microsoft Visio 2013, Macromedia Flash 8, Corel Draw X8, Wolfram Mathematica 11, SPSS v.24, SAP, Microsoft Expression 4, SAS.
* Virtualizačné nástroje: Vmware Player (Linux, SAS, siete a pod.).

Pedagogickí pracovníci: 125 počítačov.

* Operačný systém: Windows 10 Enterprise.
* Softvér: Microsoft Office 2016.

V každej posluchárni je prezentačný počítač (14 počítačov).

Počítače „all-in-one“ pripojené k prezentačnej technike (projektor).

* Operačný systém: Windows 10 Enterprise.
* Softvér: Microsoft Office 2016.

Počet počítačov vo fakultnej knižnici: 8 počítačov.

Počítače „all-in-one“ slúžiace na prehľadávanie knižničných elektronických katalógov, skener.

* Operačný systém: Windows 10 Enterprise.
* Softvér: Microsoft Office 2013.

Počet prenosných počítačov: 65 počítačov.

* Operačný systém: Windows 7 Professional, Windows 10 Enterprise.
* Softvér: Microsoft Office 2013, Microsoft Office 2016.

Počet serverov: 10 serverov.

Služby:

* Cloudové riešenie Office 365, 50 GB e-mailová schránka pre každého používateľa, teda študenta, učiteľa aj zamestnanca FM UK. Osobné úložisko 1 TB pre každého používateľa. Sharepoint ako knižnica dokumentov. Komunikačné služby Skype for Business.
* WIFI s prístupom pre všetkých používateľov v celej budove (Eduroam).

E-learningový systém na báze LMS iSmart s vytvorenými kontami pre všetkých študentov a učiteľov s obsahom všetkých vyučovaných predmetov. V rámci predmetov sú okrem študijných materiálov aj diskusné fóra s prístupom a oprávnením zapisovať pre všetkých používateľov.

1. Charakteristika informačného zabezpečenia študijného programu (prístup k študijnej literatúre podľa informačných listov predmetov), prístup k informačným databázam a ďalším informačným zdrojom, informačným technológiám a podobne).

Knižnica FM UK s fondom kníh, časopisov a záverečných prác je vybavená počítačmi a prístupom k internetu. Knižnica zároveň slúži ako študijný a relaxačný priestor pre študentov.

Študenti majú cez univerzitné e-mailové konto prístup k medzinárodným odborným časopisom, resp. ďalším informačným zdrojom aj z priestorov mimo fakulty, cez proxy nastavenia svojich počítačov.

Prístup k študijnej literatúre je zabezpečený prostredníctvom knižničnej siete na fakulte. Knižnica sa zameriava predovšetkým na požiadavky a potreby čitateľov z radov fakulty, avšak využívať ju môžu aj čitatelia z radov širšej verejnosti. Okrem externých výpožičných služieb poskytuje knižnica aj prezenčné výpožičky v študovniach (76 miest). Doplnením uvedených činností je zapojenie sa knižnice do medziknižničnej výpožičnej služby.

Knižnica FM UK je súčasťou Akademickej knižnice UK, zabezpečuje komplexnú prevádzku knižnično-informačného systému VTLS/VIRTUA. Webové sídlo súborného knižničného katalógu je prístupné bez obmedzenia. Čitatelia majú možnosť cez internet posielať elektronické žiadanky, predlžovať si výpožičnú lehotu a zistiť stav svojho výpožičného konta. Súčasťou súborného online katalógu sú aj záverečné práce absolventov fakulty, väčšina z nich je dostupná elektronicky vo formáte .pdf.

Knižnica pre svojich používateľov zabezpečuje vďaka Akademickej knižnici UK aj sprístupňovanie externých informačných zdrojov. Značnú časť z nich univerzita získava v rámci participácie na projekte NISPEZ. Prístup do externých informačných zdrojov je možný z webového sídla Akademickej knižnice UK. Z nich najvýznamnejšími z sú: *ebrary Academic Complete; JSTOR, Oxford Journals, ACM, IEEE/IET, Knovel, ProQuest Central, Science Direct, Scopus, SpringerLink, Web of Knowledge (Web of Science; Journal Citation Reports), Wiley, Statista*.

Fakulta managementu UK v Bratislave dlhodobo používa pre výučbu kvantitatívnych metód softvér Wolfram Mathematica s cieľom naučiť formulovať študentov problémy manažérskej praxe aj formálne pomocou matematického softvéru. Do januára 2021 mali sme k dispozícii sieťovú licenciu pre 56 užívateľov. V dôsledku pandémie sme sa rozhodli zakúpiť neobmedzenú licenciu softvéru Wolfram Mathematica (Academic Site License), ktorú si môžu študenti fakulty nainštalovať na svoj domáci počítač alebo majú k dispozícii web aplikáciu softvéru Wolfram Mathematica. Neobmedzená licencia je nastavená pre viac ako 2 000 študentov. Licenciu si môžu po vyžiadaní licenčného kľúča nainštalovať všetci študenti, učitelia, doktorandi, vedeckí pracovníci Fakulty managementu UK. Užívatelia môžu sledovať rôzne webináre, tréningy a podujatia organizované Wolframom.

Softvér Wolfram Mathematica sa používa na výučbu povinného predmetu Modelovanie ekonomických procesov. Študenti sa naučia formulovať matematické problémy formálne pomocou jazyka softvéru Wolfram Mathematica.

Na výučbu predmetu Manažérska štatistika sa používa softvér IBM SPSS, určený na analýzu štatistických dát. Fakulta managementu UK má zakúpenú trvalú sieťovú licenciu pre 75 užívateľov + šesť sólo licencií pre učiteľov a/alebo doktorandov. Fakulta každým rokom platí pre softvér maintenance, čo znamená, že fakulta má k dispozícii vždy najnovšiu verziu daného softvéru, má k dispozícii technickú podporu, rôzne scripty pre rozšírenie možností IBM SPSS, možnosť zúčastniť sa školení.

Oba softvéry používajú študenti vo svojich záverečných prácach na všetkých stupňoch štúdia, učitelia a doktorandi pri príprave ich vedeckých publikácií.

1. Charakteristika a rozsah dištančného vzdelávania uplatňovaná v študijnom programe s priradením k predmetom. Prístupy, manuály e-learningových portálov. Postupy pri prechode z prezenčného na dištančné vzdelávanie.

Technologická revolúcia 4.0 má významný vplyv na svetovú ekonomiku, Slovensko nevynímajúc, dokumentuje to pokles zamestnanosti v rutinných intenzívnych zamestnaniach, kde vzniká potreba vedomostných pracovníkov, ktorí dokážu stroje a programy plnohodnotne obsluhovať a prevádzkovať. Vedomostný zamestnanec dokáže rýchlo, kvalitne a flexibilne reagovať na zmeny a byť absolútne sebestačný pri výkone práce. Z dôvodu zvýšenia kvality a efektívnosti výučby a ako reakcia na nové trendy, pristupuje FM UK k rozvoju digitalizácie rozširovaním online systému výuky a vyučovaných predmetov a k rozvoju ponúkaných služieb v elektronickej podobe. Potreba zabezpečiť procesy v online forme a poskytnúť dostatočné zručnosti aj v prípade neočakávaných okolností v prípade pandémie ako COVID-19 a na pozmenené alebo zvýšené nároky na získanie nových vedomostí a zručností. Vo firmách je výrazný dopyt po ich zvyšovaní. Potreba rozšíriť okruh vedomostí študentov nielen v danom obore, ale aj mimo ich primárneho zamerania z dôvodu prepájania jednotlivých poznatkov pre lepšie uplatnenie na pracovnom trhu a vyhovieť požiadavkám firiem rozvíjať silné ľudské stránky a technické zručnosti.

Dištančné vzdelávanie je zabezpečované pomocou MS Teams, ku ktorému majú voľný prístup všetci študenti a zamestnanci UK. Pomocou MS Teams môžu prebiehať prednášky, semináre a cvičenia. Všetky študijné materiály sú prístupné študentom aj v elektronickej podobe. Na testovanie sa využíva MS Forms. Alternatívne sa pre dištančné vzdelávanie využíva Moodle.

Vďaka balíku MS Office, ktorý využíva celá UK, je umožnené zdieľanie rozsahovo veľkých súborov, online výučba aj testovanie vo veľmi spoľahlivom režime s plynulým prenosom veľkých objemov dát súčasne. Online výučba a overovanie nadobudnutých vedomostí v rámci súčastí tohto balíka, ako napríklad MS Teams a MS Forms je možné využívať.

Štandardnou súčasťou pedagogického procesu je distribúcia a sprístupnenie študijných materiálov pre študentov. Pre tieto účely je možné využívať niekoľko prístupov. Základná informácia a obsah predmetu je uvedená v informačnom liste predmetu, v ktorom je zároveň popísaná relevantná literatúra nevyhnutná pre získanie vedomostí určených obsahom predmetu. FM UK zabezpečuje potrebnú študijnú literatúru prostredníctvom knižnice FM UK. Ďalším spôsobom je zverejnenie prezentácií a iných študijných materiálov v priestore MS Office v súlade s autorským zákonom – napríklad v MS Teams, ktorý umožňuje študentom na základe univerzitného personálneho prístupu používanie študijných materiálov vo forme prezentácií, videí, testov a umožňuje priamu komunikáciu s vyučujúcim formou prednášok, seminárov, cvičení, konzultácií k predmetom a záverečným diplomovým prácam.

Postup pri prechode z prezenčného na dištančné vzdelávanie:

V prípade prechodu FM UK z prezenčnej metódy štúdia na dištančnú metódu štúdia informuje študentov prodekan pre štúdium elektronickou poštou. Pri krátkodobom prechode v rámci konkrétneho predmetu študentov vopred informuje zodpovedný vyučujúci predmetu (po predchádzajúcom súhlase vedúceho katedry).

Učiteľ podieľajúci sa na vzdelávacích aktivitách je oprávnený v podmienkach obmedzených možností alebo prerušenia prezenčnej alebo kombinovanej metódy výučby prehodnotiť pôvodne uvedený podiel priebežného hodnotenia za semester a hodnotenie za skúšku v skúškovom období podľa informačného listu predmetu tak, aby väčšie percento mohol študent získať prostredníctvom priebežnej práce.

V prípade obmedzenia alebo prerušenia prezenčnej alebo kombinovanej metódy výučby na dobu dlhšiu ako dva týždne je vyučujúci povinný bez zbytočného odkladu od začiatku realizácie dištančnej metódy výučby vypracovať plán dištančného vzdelávania, ktorý je v súlade so sylabom predmetu. Vyučujúci je povinný na konci príslušného semestra, v ktorom bola realizovaná dištančná metóda výučby vypracovať konečný výkaz dištančného vzdelávania, ktorý obsahuje reálny odpočet a konkretizáciu poskytnutých vzdelávacích materiálov.

Vyučujúci je povinný študentom poskytnúť materiály a ďalšiu študijnú podporu potrebnú pre dištančnú metódu v takom rozsahu a štruktúre, ktorá zodpovedá charakteru predmetu, vzdelávacím cieľom a špecifikám obsahu vzdelávania jednotlivých tém podľa aktuálne platného sylabu predmetu pre daný akademický rok, s rešpektovaním vhodných didaktických metód a postupov zodpovedajúcich štandardu kvality a cieľom fakulty podľa jej dlhodobého zámeru. Za kvalitu, rozsah a štruktúru poskytnutých materiálov pre podporu osvojenia si učiva študentmi a naplnenie cieľov predmetu zodpovedá/zodpovedajú v plnom rozsahu vyučujúci predmetu. Kontrolu kvality vykonáva vedúci katedry alebo ním poverený tím. Materiály študentom distribuuje vyučujúci preukázateľným spôsobom, umožňujúcim evidovanie tejto distribúcie, spravidla v čase, kedy bola vzdelávacia aktivita v prezenčnej metóde naplánovaná v rozvrhu alebo s dostatočným predstihom pred naplánovanými kontrolnými etapami alebo hodnotením predmetu. Na distribúciu materiálov vyučujúci využije vhodné moderné informačno-komunikačné prostriedky umožňujúce prístup študentov k týmto materiálom a evidenciu záznamu o distribúcii, rešpektujúce všeobecné zásady informačnej bezpečnosti na UK, pričom pri distribúcii nesmú byť porušené práva žiadnej z dotknutých strán.

Ďalšie podrobnosti o dištančnom vzdelávaní upravuje vnútorný predpis č. 8/2021 Úplné znenie vnútorného predpisu č. 4/2020 Smernica dekana Univerzity Komenského v Bratislave, Fakulty managementu v znení dodatku č. 1, ktorou sa upravuje dištančná metóda uskutočňovania vzdelávacích činností [(predpis)](https://www.fm.uniba.sk/fileadmin/fm/O_Fakulte/Legislativa/VP_8_2021_v_zneni_dodatku_1.pdf).

1. Partneri vysokej školy pri zabezpečovaní vzdelávacích činností študijného programu a charakteristika ich participácie.

GERA konzorcium prijalo FM UK a tím vedený prof. Ing. Annou Pilkovou, PhD., MBA do medzinárodného vedeckého združenia a FM UK sa stala národným koordinátorom medzinárodného projektu Global Entrepreneurship Monitor – GEM (Globálny monitor podnikania). Výsledky projektu využíva Vláda Slovenskej republiky, Ministerstvo hospodárstva Slovenskej republiky, Slovak Business Agency (bývalá Národná agentúra na podporu malého a stredného podnikania), ale sú využívané na vedecké aj edukačné účely. Zapojenie do projektu bolo východiskom pre rozvoj vedecko-výskumných aktivít a spolupráce na medzinárodnej aj národnej úrovni (získanie projektov ERASMUS+ a APVV, prizývanie do podaných projektov H2020, COST, ERASMUS+, prizývanie do expertných a pracovných skupín EK a OECD, spracovanie analýz pre OECD).

FM UK je odborný partner BPUG, Best Practice User Group Slovensko, čo je nezávislé občianske združenie projektových manažérov, ktorí majú záujem rozvíjať svoje odborné kompetencie v danej oblasti. Združenie BPUG má sídlo vo Veľkej Británii a v roku 1993 začalo fungovať ako právnická osoba, t. j. ako skupina používateľov metodiky PRINCE2 (PUG –PRINCE2 USER GROUP) s prevažným zastúpením odborníkov zo štátnej správy. Táto profesijná skupina kontinuálne nadviazala na činnosť užívateľov metodiky riadenia projektov PROMPT, ktorá bola priamou predchodkyňou PRINCE2, používanou v britskej štátnej správe. Prof. RNDr. Michal Greguš, PhD. je členom dozornej rady BPUG. <http://www.bpug.sk/sk/>.

Digital Marketing Club vznikol ako prirodzená potreba na rastúce požiadavky trhu práce vzdelávať a profesionálne pripravovať študentov v oblasti online marketingu. Klub tvoria nadšení študenti, ktorí organizujú množstvo vzdelávacích aktivít a školských projektov. Vzdelávanie je realizované praktickou a hravou formou, študenti majú možnosť pracovať na reálnych projektoch a vyskúšať si všetky oblasti online marketingu ako SEO, PPC, Social Media, PR & Copywriting, Google Analytics, Wordpress – tvorbu webu, grafiku, stratégiu online kampaní, ale aj event manažment.

Medzi hlavné aktivity DMC patria:

* prednášky najlepších odborníkov z praxe,
* víkendové vzdelávacie pobyty: Digitálna chata,
* stáže v top digitálnych agentúrach,
* konferencia: [www.makeitdigital.sk](file:///F:\Dokumenty\Harmonogramy,%20ročenky\Ročenka%20FM%20UK%202017-2018\www.makeitdigital.sk),
* študentská digitálna agentúra,
* najväčšia párty marketérov: [www.marketingovica.sk](file:///F:\Dokumenty\Harmonogramy,%20ročenky\Ročenka%20FM%20UK%202017-2018\www.digitalmag.sk),
* obedy a rozhovory s úspešnými podnikateľmi,
* Digitálni anjeli – pomoc neziskovým organizáciám.

Digital Marketing Club pôsobí na FM UK pod záštitou Katedry informačných systémov a Katedry marketingu. Medzi hlavných vzdelávacích partnerov patrí Asociácia digitálnych marketingových agentúr a spoločnosť Google. Väčšina absolventov DMC pracuje vo svojej vysnívanej oblasti, alebo si založili vlastné firmy.

FM UK systematicky využíva sieť partnerstiev a spoluprác s externými subjektmi. Vo výučbovom procese sú využívané hosťované prednášky a workshopy s úspešnými manažérmi, špecialistami a podnikateľmi, ako aj s úspešnými absolventmi fakulty.

Spolupráca so spoločnosťou IBM a vzájomné vnímanie hodnoty tejto spolupráce priniesli v roku 2019 spoločný projekt rekonštrukcie prednáškovej miestnosti č. 20 a foajé pred učebňou s výraznou investíciou zo strany IBM, ktorá v tomto priestore vytvorila funkčnú oddychovú zónu pre študentov. Tento priestor bol slávnostne otvorený 24.10.2019 za účasti predstaviteľov IBM: Paul Burt (Managing Director for IBM ISC), Katarína Cigániková (IBM CIO Center Leader), Ivan Tomko (Talent Acquisition Lead for SK & CZ) a Juraj Vinš (Branding Lead for SK & CZ).

Prehľad hlavných firiem a organizácii, ktorých zástupcovia boli prednášať (niektorí i na viacerých predmetoch):

* Advokátska kancelária SEMANČÍN & PARTNERS s.r.o.,
* Amico Finance a. s.,
* Bardicredit,
* Bitcoin Slovakia,
* Buyora Solutions j. s. a.,
* Cromwell, a. s.,
* CURADEN Slovakia, s.,r.,o.,
* Československá obchodná banka, a.,s.,
* Durhamlane,
* Emark Analytics,
* Eset,
* Expandeco, s. r. o.,
* FHB Group, s.,r.,o.,
* FineSoft, s.r.o.,
* IBM Slovakia,
* INESS,
* Jaguar Land Rover,
* Mayako, s.r.o.,
* Mercedes-Benz,
* Národná banka Slovenska,
* O2 Slovakia, s. r. o.,
* Osram,
* PartnersGroup,
* Pay Solutions, a. s.,
* PizzaMizza,
* Procter & Gamble Slovakia,
* PWC,
* Raiffeisen Centrobank,
* RegalBurger,
* SAP, s.,r.,o.,
* SAS,
* SKANSKA,
* Sli.do,
* Slovak Business Angels Network,
* Slovak Innovation and Energy Agency,
* Slovak Telekom,
* Slovenská sporiteľňa,
* Slovnaft, a. s.,
* SmartBase s. r. o.,
* StartLab,
* Strossle Slovakia a. s.,
* Subway,
* Tatra banka, a. s.,
* Transparency International,
* UniCredit Bank ČR a SK,
* Vacuumlabs,
* Webglobe – Yegon, s. r. o.,
* Zastúpenie Európskej komisie na Slovensku.

Na fakulte prebiehajú neustále inovácie predmetov, v zmysle svetových trendov, ako aj požiadaviek trhu práce. Bolo identifikovaných niekoľko desiatok predmetov, ktoré prešli inováciami v spolupráci s predstaviteľmi praxe. Do týchto inovácií boli zapojené najmä tieto spoločnosti:

* Amena display, s. r. o.,
* Aquapark Trnava,
* Asociácia e-shopov Európskej únie,
* Creeme,
* Cyklokoalícia,
* Detský fond Slovenskej republiky,
* Ecocapsule, s. r. o.,
* EcoHeart,
* EXE a. s.,
* FaceMedia SK, s. r. o.,
* FitKids, s. r. o.,
* Flying Banana,
* Hygge Homes, s.,r.,o.,
* Hyza,
* IKEA Group,
* INESS,
* Komoio, s. r. o.,
* Luigi´s Bo, s. r. o.,
* Microsoft Slovensko,
* NOSENE,
* Orange Slovensko, a. s.,
* Partners Group SK,
* SBA,
* Slido,
* Slovenská pošta,
* SobiEco,
* Sufio, s. r. o.,
* Svet bedničiek,
* Technologický inkubátor INQb, STU Bratislava,
* Wakiwaki,
* Živica.

1. Charakteristika na možností sociálneho, športového, kultúrneho, duchovného a spoločenského vyžitia.

Možnosti, ktoré ponúka hlavné mesto Bratislava, sú veľmi široké. Samotná UK poskytuje veľa príležitostí.

Študenti majú k dispozícii možnosti športového vyžitia. Katedra informačných systémov FM UK zabezpečuje aj výučbu predmetu Telesná výchova v spolupráci s FMFI UK. Telesná výchova je na FM UK výberovým predmetom. Zapisujú si ho študenti v prvom až treťom ročníku prvého stupňa štúdia. Tento predmet sa vyučuje na Katedre telesnej výchovy a športu FMFI UK. Sídlom KTVŠ FMFI UK je Vysokoškolské mesto Ľudovíta Štúra – Mlyny. Hlavným poslaním vysokoškolského vzdelávania študentov je rozvíjať harmonickú osobnosť v zmysle kalokagatie, čiže rozvíjať jeho duševné i telesné hodnoty. KTVŠ FMFI UK, s využitím dlhoročnej praxe a poznatkov o komplexnej výchove a vzdelávaní mládeže, doplnených o súčasné poňatie významu športovania pre zdravie, telesnú a duševnú zdatnosť organizmu, ponúka v rámci učebných programov študentom FM UK pestrú paletu športových špecializácií, pre ktoré sú na katedre personálne, materiálne i priestorové podmienky: basketbal, volejbal, futsal, florbal, lacrosse, plávanie, aerobik, skoky na trampolínach, kondičné posilňovanie, crossfit, vodná a pešia turistika, horolezectvo, stolný tenis, bedmington, ľadový hokej. Študenti od prvého roka štúdia si z týchto športov vyberajú podľa svojich schopností a záujmu ten, ktorému sa chcú počas štúdia na fakulte venovať. Pre splnenie podmienok sa vyžaduje aktívna účasť na semestrálnej výučbe, ktorá je ohodnotená 2 kreditmi. Ďalšou možnosťou vo výbere športových aktivít sú zimné a letné kurzy, na ktorých si študenti v zimnom období vytvárajú a zdokonaľujú športové zručnosti v zjazdovom lyžovaní a snowboardingu. V letnom období na kurzoch turistiky a športov v prírode si zvykajú na pobyt v prírode a zdokonaľujú sa v kanoistike pri splavoch slovenských riek, pri pešej turistike spoznávajú krásne slovenské pohoria, v ďalších kurzoch sa zdokonaľujú v plávaní, windsurfingu, cyklistike, inline korčuľovaní a športových hrách, ktoré sú tiež v programe kurzov. Pravidelne, každý rok prebieha dlhodobá večerná športová liga, ktorú organizuje KTVŠ v spolupráci so študentmi FMFI UK v basketbale mix, volejbale mix, florbale, futsale mužskom i ženskom. Spoluúčasť na organizovaní tohto turnaja je vítaná (prihlasovanie na začiatku akademického roka na KTVŠ FMFI UK). Najzručnejší študenti – športovci v basketbale, volejbale, futbale, futsale, florbale a plávaní majú okrem toho zabezpečenú celoročnú športovú prípravu vo fakultných družstvách a účasť v súťažiach vysokoškolskej ligy bratislavských fakúlt, ako aj možnosť účasti na všetkých stupňoch športových majstrovstiev vysokých škôl vrátane Akademických majstrovstiev Slovenskej republiky, majstrovstiev sveta a svetových univerziád.

Veľmi dôležitou súčasťou športového života fakulty je Športový deň FM UK, na ktorom medzi sebou súťažia kolektívy študentov a učiteľov fakulty vo futsale, basketbale a volejbale. Organizuje ho športový klub Športový klub FAMA Fakulty managementu Univerzity Komenského v Bratislave pôsobí na fakulte od roku 2002. Klub organizuje množstvo akcií v rámci fakulty, zapája študentov do medzifakultných športových súťaží a vysokoškolskej ligy. Je financovaný z rozpočtu Slovenskej asociácie univerzitného športu, ako aj z vlastných zdrojov.

Beánia Team je študentská organizácia pôsobiaca na FM UK, ktorej členmi sú študenti fakulty. Členovia tímu sa zameriavajú na organizovanie rôznych podujatí, ktoré prinášajú študentom fakulty pridanú hodnotu k ich štúdiu. Ide o vzdelávacie a kultúrno-spoločenské akcie, či športové aktivity. Nakoľko Beánia Team organizuje eventy „od A po Z“, nadobúdajú tak jeho členovia cenné a praktické skúsenosti v oblasti event manažmentu, marketingu, financií, či komunikácie. Študenti, ktorí boli v minulosti členmi Beánia Teamu, sa v súčasnosti úspešne presadili ako PR manažéri, PPC špecialisti, grafici, projektoví manažéri alebo majú dokonca vlastné spoločnosti. Beánia Team organizuje:

* Beánia FM UK: najväčšia udalosť, ktorú každoročne navštívi takmer 1 000 študentov,
* Kick-Off Semester: uvítacia párty pre študentov na začiatku akademického roka,
* Summer párty: rozlúčková párty pre piatakov na konci akademického roka,
* Manažérska kvapka krvi: na ktorej pomáhajú študenti svojou kvapkou krvi,
* Týždeň zdravia: plný športu, zdravej stravy, súťaží a poučných prednášok,
* zaujímavé prednášky na rôzne témy s odborníkmi z praxe,
* workshopy a praktické cvičenia s odborníkmi z praxe.
* nábory zamestnancov do spoločností našich partnerov, či kopec súťaží počas roka

V rámci UK existuje aj koncertné teleso a spevokol. Univerzitné pastoračné centrum bl. Jozefa Freinademetza UK poskytuje možnosti duchovného vyžitia počas štúdia. Okrem duchovného naplnenia poskytuje aj možnosť využitia svojich priestorov na športové a umelecké aktivity.

1. Možnosti a podmienky účasti študentov študijného programu na mobilitách a stážach (s uvedením kontaktov), pokyny na prihlasovanie, pravidlá uznávania tohto vzdelávania.

Študenti sa môžu zúčastniť medzinárodných mobilitných programov EÚ ako CEEPUS a Erasmus+, kde sa prihlasovanie a pravidlá uznávania tohto vzdelávania riadia pravidlami príslušných programov. Zoznam participujúcich inštitúcií sa pravidelne aktualizuje. Pokyny sú zverejňované na webovom sídle fakulty. Študenti môžu využívať aj bilaterálne medzinárodné mobilitné programy/projekty, napríklad cez Slovenskú akademickú informačnú agentúru a Národný štipendijný program.

UK má možnosť vysielať študentov do zahraničia s cieľom štúdia alebo stáže v rámci svojich partnerstiev (Utrecht Network, SYLFF, niektoré bilaterálne zmluvy) na 63 zahraničných univerzít vo viac ako 30 krajinách v Európe a mimo nej. Ešte širšie možnosti, pokrývajúce praktický celý svet existujú v rámci iných schém, najmä v rámci programu Erasmus+ a aktivít zastrešených MŠVVaŠ SR, realizovaných prostredníctvom SAIA. Sú to najmä: Stredoeurópsky výmenný program univerzitných štúdií (CEEPUS), Národný štipendijný program, Akcia Rakúsko-Slovensko, Vyšehradský fond a iné. Nové možnosti mobilít v širšom rámci programu Erasmus+ ponúka univerzitná aliancia ENLIGHT, v rámci ktorej UK nadviazala v roku 2020 spoluprácu v oblasti vzdelávania s ôsmimi európskymi univerzitami (Univerzita v Bordeaux, Univerzita v Gente, Univerzita v Groningene, Univerzita v Göttingene, Univerzita v Uppsale, Univerzita v Tarku, Írska národná univerzita Galway a Baskická univerzita). Univerzity sa zaviazali ponúkať svojim študentom rôzne vzdelávacie formáty od krátkodobých, fyzických, ako aj virtuálnych mobilít v podobe letných škôl alebo tzv. živých laboratórií až po spoločné študijné programy, nadväzujúce na akreditované študijné programy v jednotlivých krajinách a uznávať si navzájom absolvované predmety.

Koordinátori Erasmus+ pôsobiaci na FM UK pomáhajú zostaviť uchádzačom precízny študijný plán na zahraničnej univerzite, ktorý tvorí predpoklad na uznanie štúdia absolvovaného v zahraničí na FM UK. Podrobné informácie o účasti študentov na zahraničných mobilitách za jednotlivé akademické roky poskytuje správa o vzdelávacej činnosti na FM UK a výročná správa FM UK.

Ďalšie informácie sú dostupné na webových sídlach:

* [FM UK](https://www.fm.uniba.sk/medzinarodne-vztahy/),
* [UK](https://uniba.sk/medzinarodne-vztahy/).

1. **Požadované schopnosti a predpoklady uchádzača o štúdium študijného programu**
2. Požadované schopnosti a predpoklady potrebné na prijatie na štúdium.

Požadované schopnosti a predpoklady potrebné na prijatie na štúdium študijného programu sú v súlade s pravidelne aktualizovanými podmienkami prijatia na magisterský stupeň štúdia a sú zverejňované na webovom sídle fakulty: [kritériá prijímania](https://www.fm.uniba.sk/fileadmin/fm/Studium/2022_2023/Kriteria_prijimania_Mgr_denne_ANG_2022_2023.pdf).

1. Postupy prijímania na štúdium.

Postupy prijímania na štúdium sú v súlade so Študijným poriadkom UK a sú dostupné na webovom sídle fakulty: [postupy prijímania](https://www.fm.uniba.sk/studium/denne-studium/magisterske-studium/).

1. Výsledky prijímacieho konania za posledné obdobie.

počet uchádzačov v akademickom roku 2022/2023: 68

počet prijatých uchádzačov v akademickom roku 2022/2023: 16

počet zapísaných uchádzačov v akademickom roku 2022/2023 do 1. ročníka: 14

1. **Spätná väzba na kvalitu poskytovaného vzdelávania**
2. Postupy monitorovania a hodnotenia názorov študentov na kvalitu študijného programu.

FM UK systematicky zbiera a vyhodnocuje dáta o spokojnosti študentov aj pri výstupe zo štúdia – prieskum vnímania kvality štúdia a poskytovaných služieb študentom na FM UK v rámci štátnych záverečných skúšok. Hodnotenie a interpretácia výsledkov je každoročne predkladaná v rámci dvoch stupňov štúdia (bakalársky stupeň štúdia a magisterský stupeň štúdia), ako aj dvoch foriem štúdia (denná forma štúdia a externá forma štúdia).

1. Výsledky spätnej väzby študentov a súvisiace opatrenia na zvyšovania kvality študijného programu.

FM UK systematicky zbiera a vyhodnocuje dáta o spokojnosti študentov aj pri výstupe zo štúdia – prieskum vnímania kvality štúdia a poskytovaných služieb študentom na FM UK v rámci štátnych záverečných skúšok. Hodnotenie a interpretácia výsledkov je každoročne predkladaná v rámci dvoch stupňov štúdia (bakalársky stupeň štúdia a magisterský stupeň štúdia), ako aj dvoch foriem štúdia (denná forma štúdia a externá forma štúdia).

1. Výsledky spätnej väzby absolventov a súvisiace opatrenia na zvyšovania kvality študijného programu.

FM UK systematicky zbiera a vyhodnocuje dáta o spokojnosti študentov aj pri výstupe zo štúdia – prieskum vnímania kvality štúdia a poskytovaných služieb študentom na FM UK v rámci štátnych záverečných skúšok. Hodnotenie a interpretácia výsledkov je každoročne predkladaná v rámci dvoch stupňov štúdia (bakalársky stupeň štúdia a magisterský stupeň štúdia), ako aj dvoch foriem štúdia (denná forma štúdia a externá forma štúdia).

1. **Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu** (napr. sprievodca štúdiom, ubytovacie poriadky, smernica o poplatkoch, usmernenia pre študentské pôžičky a podobne).

* [študentský servis](https://www.fm.uniba.sk/studentsky-servis/),
* [ubytovanie](https://uniba.sk/sluzby/ubytovanie/),
* [školné a poplatky na UK](https://uniba.sk/fileadmin/ruk/legislativa/2021/Vp_2021_17.pdf),
* [štipendiá](https://www.fm.uniba.sk/studentsky-servis/stipendia/),
* [psychologická poradňa pre študentov](https://uniba.sk/sluzby/psychologicka-poradna/),
* [príručky a návody pre AiS2](https://uniba.sk/o-univerzite/fakulty-a-dalsie-sucasti/cit/citps/ais/prirucky-a-navody/),
* [návody pre Office365](https://www.fm.uniba.sk/pracoviska/odborne-a-administrativne-pracoviska/cit/office365/),
* [časopis Naša univerzita](https://uniba.sk/nu/).

1. Vysoká škola spracuje opis študijného programu ako prílohu k žiadosti o udelenie akreditácie študijného programu.

   Pri podaní žiadosti podľa § 30 ods. 1 zákona č. 269/2018 Z. z. vysoká škola v opise uvedie len údaje dostupné v čase podania žiadosti.

   Vysoká škola po udelení akreditácie (alebo internom schválení študijného programu orgánom schvaľovania študijných programov vysokej školy s právami vytvárať programy v odbore a s stupni) trvale sprístupní opis zainteresovaným stranám študijného programu.

   Vysoká škola slobodne zvolí formu spracovania, vizualizácie a zverejnenia opisu, vhodnú pre študentov, učiteľov aj spracovateľov.

   Vysoká škola sa v jednotlivých častiach opisu môže odkázať na iný interný dokument, ktorý dostatočne popisuje príslušnú oblasť a je verejne prístupný.

   Vysoká škola sa v jednotlivých častiach opisu môže odkázať na miesto v informačnom systéme, ktoré obsahuje príslušnú aktuálnu informáciu.

   Vysoká škola zabezpečí aktuálnosť opisu (ak má zmena opisu charakter úpravy študijného programu a zmenu vykonáva podľa § 30 ods. 9 zákona č. 269/2018 Z. z. zmenu uskutoční a zverejní až po schválení agentúrou). [↑](#footnote-ref-1)
2. Uvádza sa len vtedy, ak bola udelená akreditácia študijného programu podľa § 30 zákona č. 269/2018 Z. z. [↑](#footnote-ref-2)
3. Podľa Medzinárodnej štandardnej klasifikácie vzdelávania. Odbory vzdelávania a praxe 2013. [↑](#footnote-ref-3)
4. Podľa § 60 zákona č. 131/2002 Z. z. o vysokých školách. [↑](#footnote-ref-4)
5. Rozumejú sa jazyky, v ktorých sú dosahované všetky výstupy vzdelávania, uskutočňované všetky súvisiace predmety študijného programu aj štátna skúška. Vysoká škola samostatne uvedie informácie o možnosti štúdia parciálnych častí/predmetov v iných jazykoch v časti 4 opisu. [↑](#footnote-ref-5)
6. Ciele vzdelávania sú v študijnom programe dosahované prostredníctvom merateľných vzdelávacích výstupov v jednotlivých častiach (moduloch, predmetoch) študijného programu. Zodpovedajú príslušnej úrovni Kvalifikačného rámca v Európskom priestore vysokoškolského vzdelávania. [↑](#footnote-ref-6)
7. Ak ide o regulované povolania v súlade s požiadavkami pre získanie odbornej spôsobilosti podľa osobitného predpisu. [↑](#footnote-ref-7)
8. Vybrané charakteristiky obsahu študijného programu môžu byť uvedené priamo v Informačných listoch predmetov alebo doplnené informáciami Informačných listov predmetov. [↑](#footnote-ref-8)
9. V súlade s vyhláškou č. 614/2002 Z. z. o kreditovom systéme štúdia a zákonom č. 131/2002 Z. z. o vysokých školách a o zmene a doplnení niektorých zákonov. [↑](#footnote-ref-9)